Internacia Organizaĵo por Migradoj

La Internacia Organizaĵo por Migradoj estas interregistara organizaĵo, fondita en 1951, kiu okupiĝas pri la migradoj. Kun sidejo en Ĝenevo, ĝi havas lokajn oficejojn en pli ol 100 landoj. Temas pri organizaĵo kreita per traktato inter suverenaj ŝtatoj, tamen, ĝi ne dependis de Unuiĝintaj Nacioj ĝis la 19-an de septembro 2016(franca) Journal des Nations unies, (pdf), Unuiĝintaj Nacioj, 19-a septembro 2016.. Post subskribo kun Unuiĝintaj Nacioj , William Lacy Swing, ĝeneral-direktoro de IOM, deklaris ke IOM fariĝis la «Agentejo pri migrado de la Unuiĝintaj Nacioj»(angla) High-level plenary meeting on addressing large movements of refugees and migrants , Unuiĝintaj Nacioj, 19-a septembro 2016...

En la nuntempo en ĝi membras 127 ŝtatoj kaj aliaj 18 estas observantoj, kun la aldono de 76 interregistaraj kaj neregistaraj organizaĵoj. La IOM konsistas el fleksebla strukturo kun pli ol 440 oficejoj en 100 landoj.

La IOM estas la ĉefa organismo rilate al migrado, kaj laboras por garantii ordigitan kaj humanan migradon, disvastigi la internacian kunlaboradon pri la afero, helpi en la serĉado de praktikaj solvoj al ĝiaj problemoj kaj disponigi asistadon al la migrantoj kiuj ĝin bezonas.

La institucio de la Internacia Organizaĵo por Migradoj eksplicite rekonas la rilaton inter migrado kaj ekonomia, socia kaj kultura disvolviĝo, kaj ankaŭ la rajton je libera cirkulado.

Ĉirkaŭ 3,4% de la monda loĝantaro konsistas el migrantoj, pro konfliktoj, naturaj katastrofoj au ekonomioRenée Triolle, Alia rigardo al migrado, revuo Esperanto, p. 35, n-ro 1332 (2), februaro 2019.

 Eksteraj ligiloj 

Retpaĝo de la Internacia Organizaĵo por Migradoj

Moduloj pri mondaj problemoj el malsamaj vidpunktoj : Migrado 

 Vidu ankaŭ 
Migrado
Danco iranstile, filmo pri ne-leĝa rifuĝinto
Senlandlimisma reto
SOS-Infanvilaĝo

 Notoj kaj referencoj 


Kategorio:Internaciaj organizaĵoj
Kategorio:Migrado
Kategorio:Unuiĝintaj Nacioj
Kategorio:Organizaĵoj fonditaj en 1951